कालपुरुष का कमरबन्द
अलनीलम (ε ओरायनिस) एक सुपरजाइंट है, जो पृथ्वी से लगभग 2,000 प्रकाश-वर्ष दूर है और इसका परिमाण 1.70 है। यह आकाश में 29वां सबसे चमकीला तारा है और मृग नक्षत्र (ओरियोन) में चौथा सबसे चमकीला तारा है। यह सूर्य से 375,000 गुना अधिक चमकीला है। इसका स्पेक्ट्रम स्थिर बिंदुओं में से एक के रूप में कार्य करता है जिसके द्वारा अन्य सितारों को वर्गीकृत किया जाता है।
विश्वकद्रु तारामंडल
विश्वकद्रु तारामंडल में २१ तारें हैं जिन्हें बायर नाम दिए जा चुके हैं, जिनमें से अगस्त २०११ तक एक के इर्द-गिर्द ग़ैर-सौरीय ग्रह परिक्रमा करता हुआ पाया गया था। इस तारामंडल में कोई भी तारा २ खगोलीय मैग्नीट्यूड से अधिक चमक नहीं रखता। याद रहे कि मैग्नीट्यूड की संख्या जितनी ज़्यादा होती है तारे की रौशनी उतनी ही कम होती है। इसका सब से रोशन तारा पृथ्वी से ११० प्रकाश-वर्ष दूर स्थित कोर करोली (Cor Caroli, बायर नाम: α Canum Venaticorum) है, जो वास्तव में एक द्वितारा है जिनकी चमक (सापेक्ष कान्तिमान) मिलकर २.८१ मैग्नीट्यूड है। इस द्वितारे का अधिक रोशन वाला तारा अपने वातावरण में असाधारण (अधिक) मात्राओं में सिलिकन, पारे और युरोपियम के तत्वों की उपस्थिति रखता है और इस तारे का चुम्बकीय क्षेत्र भी काफ़ी शक्तिशाली है (पृथ्वी से ५००० गुना अधिक)।